Oc'hpenn 5 eur 30 e oa hag e oan é klask teurel ur sell d'an natur, met an noz a arru e kours  d'an termen-mañ !  Petra gober nemet añse diforc'h ar gwez doc'h stumm o barroù dirak an oabl orañjez dislivet ? Haleg, derv, kistin... chê ar re a welan dreist-holl.    Tostaat a ran doc'h unan; un tamm a-dreistin e tremen un evn brasik a-walc'h, èl ur vran vras: moarvat eo ur vaou voutin (Buse variable, Buteo buteo). Ar wezenn, pa dostaan doc'hti, a lâr hec'h anv din: un dervenn eo.  A-du-'rall, ken 'met ur laouenan hag un torig ruz é kaniñ. Hag an hanter-loar, ha Venus ha Jupiter...